
ΕΛΛΗΝΙΚΗ ΔΗΜΟΚΡΑΤΙΑ                                                              Αργαλαστή,  06 -7-2026
ΝΟΜΟΣ ΜΑΓΝΗΣΙΑΣ                                                                        Αρ. Πρωτ.:   13107 .-
ΔΗΜΟΣ ΝΟΤΙΟΥ ΠΗΛΙΟΥ 

Ταχ. Δ/νση : 37006 Αργαλαστή 


Τηλ: 2423350131 





               

ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ

Ο  Δήμος  Νοτίου  Πηλίου διακηρύττει ότι:                                                                                                    
     Εκτίθεται σε φανερή προφορική πλειοδοτική δημοπρασία για την εκμίσθωση δημοτικού ακινητου (χώρος περιπτέρου) στην πλατεία της Δημοτικής Κοινότητας Νεοχωρίου της Δ.Ε. Αφετών. 

    Η δημοπρασία θα διενεργηθεί στις 20-7-2026, ημέρα Δευτέρα  και ώρα 10.00-11.00 π.μ. με την προϋπόθεση ότι μπορεί να συνεχιστεί και πέραν της οριζόμενης στη διακήρυξη ώρας  και επαναληπτική, σε περίπτωση άγονης δημοπρασίας, στις 27-7-2026, ημέρα Δευτέρα  και ώρα 10:00 π.μ.  μέχρι 11:00 μ.μ., στον χώρο του Δημαρχείου του Δήμου Νοτίου Πηλίου,  ενώπιον της αρμόδιας από το Νόμο Επιτροπής του Δήμου Ν. Πηλίου 
 Το ανωτέρω δημοτικό ακίνητο βρίσκεται στο Νεοχώρι , πρόκειται για ισόγειο χώρο δεκαπέντε (15) περίπου τετραγωνικών μέτρων που λειτουργεί ως  περίπτερο. 

Η διάρκεια της μίσθωσης προτείνεται  για έξι (6) έτη,  με δικαίωμα παράτασης  τρία (3) έτη  συν τρία  (3) έτη εφόσον πληρούνται  αθροιστικά οι όροι: α) Εξόφληση μισθωμάτων μέσα στις τασσόμενες προθεσμίες  β) Τήρηση όλων των όρων της συμβάσεως γ) Έγγραφη εκδήλωση ενδιαφέροντος τέσσερις (4) μήνες πριν τη λήξη της μίσθωσης δ) Σύμφωνη γνώμη του Δημοτικού Συμβουλίου.
Ως ελάχιστο όριο πρώτης προσφοράς ορίζεται το ποσό των 240,00 ευρώ ετησίως.

 Κάθε επόμενη προσφορά πρέπει να είναι ανώτερη της προηγούμενης κατά ποσό δέκα ευρώ (10,00 €) το οποίο ορίζεται ως ελάχιστο βήμα προσφοράς.
Για να λάβει κάποιος μέρος στη δημοπρασία πρέπει να προσκομίσει:

-   Φωτοτυπία αστυνομικής ταυτότητας αν είναι φυσικό πρόσωπο ή σχετικό παραστατικό         εκπροσώπησης αν είναι εταιρεία ή κοινοπραξία του ιδίου και του εγγυητή του.

-  Δημοτική - Φορολογική και ασφαλιστική ενημερότητα του ιδίου και του εγγυητή του.
- Γραμμάτιο του Ταμείου Παρακαταθηκών και Δανείων ή αναγνωρισμένης Τράπεζας περί         κατάθεσης εγγύησης αξίας 24,00 ευρώ  ίσης προς το 1/10 του  οριζομένου στην διακήρυξη ελάχιστου ορίου κατώτερης προσφοράς, η οποία θα αντικατασταθεί κατά την υπογραφή του συμφωνητικού με άλλη αορίστου διάρκειας ποσού ίσου με το συνολικό ποσό του επιτευχθέντος ετήσιου μισθώματος.

 -  Να παρουσιάσει  εγγυητή αξιόχρεο, ευθυνόμενο αλληλέγγυα και  εις ολόκληρο με αυτόν, για την κανονική καταβολή των μισθωμάτων και για την εκπλήρωση των όρων  της δημοπρασίας.

-  Να καταθέσει υπεύθυνη δήλωση του ν. 1599/86 εις την οποία θα αναφέρεται ότι έλαβε γνώση της διακηρύξεως και του σχεδίου του καταρτισθησομένου συμφωνητικού μισθώσεως και ότι αποδέχεται πλήρως το περιεχόμενό τους. Επί νομικών προσώπων την υπεύθυνη δήλωση υπογράφει ο νόμιμος αντιπρόσωπος.

- Αν κάποιος πλειοδοτεί  για  λογαριασμό άλλου οφείλει να το δηλώσει προς την επί της δημοπρασίας επιτροπή, προ της ενάρξεως του διαγωνισμού, παρουσιάζοντας  και  το προς τούτο πληρεξούσιο,  αλλιώς  θωρείται ότι πλειοδοτεί δ’  ίδιο λογαριασμό. Οι εκπρόσωποι εταιρειών θα καταθέσουν αντίγραφα των αποφάσεων του ΔΣ τους περί της συμμετοχής των εταιρειών  στη δημοπρασία

- Οι συμμετέχουσες εταιρίες θα προσκομίσουν επικυρωμένα αντίγραφα των καταστατικών τους με όλες τις επελθούσες τροποποιήσεις. Επιπλέον, οι ΑΕ θα προσκομίσουν πιστοποιητικό της αρμόδιας Διευθύνσεως Εμπορίου περί του καταστατικού και των τυχόν τροποποιήσεών του, μαζί με τα ΦΕΚ δημοσιεύσεως αυτών, οι υπόλοιπες εταιρίες (ΕΠΕ, ΕΕ, ΟΕ) πιστοποιητικό του αρμοδίου Δικαστηρίου στο οποίο θα αναφέρεται η σύσταση και οι τροποποιήσεις των καταστατικών τους, οι δε ΕΠΕ και τα αντίστοιχα ΦΕΚ.

Όλα τα έξοδα της δημοπρασίας, δημοσίευσης, κηρύκεια κ.τ.λ.  βαρύνουν τον μισθωτή – τελευταίο πλειοδότη.

Κανείς οφειλέτης του δήμου δεν γίνεται δεκτός στην δημοπρασία.

Για περισσότερες πληροφορίες στα γραφεία του Δήμου Νοτίου Πηλίου, εργάσιμες ημέρες και  ώρες στο τηλέφωνο 2423350131.

            Ο ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ





           ΔΙΑΝΕΛΛΟΣ ΑΠΟΣΤΟΛΟΣ

